Diari Oficial de la Generalitat Valenciana


Sumari del DOGV 4523, del 17-06-2003 (2003/6799)

RESOLUCIÓ de 26 de maig de 2003, del conseller de Cultura i Educació, per la qual es concedixen ajudes a les confederacions, federacions i associacions d'alumnes, convocades per l'Orde de 7 de febrer de 2003 (DOGV núm. 4.455, de 07.03.2003).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6799


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 26 de maig de 2003, del conseller de Cultura i Educació, per la qual es concedixen ajudes a les confederacions, federacions i associacions d'alumnes, convocades per l'Orde de 7 de febrer de 2003 (DOGV núm. 4.455, de 07.03.2003). [2003/6799]
  
Per Orde de 7 de febrer de 2003 de la Conselleria de Cultura i Educació es convocaren ajudes per a finançar les activitats pròpies de les confederacions, federacions i associacions d'alumnes de centres docents no universitaris de la Comunitat Valenciana sostinguts amb fons públics, establint els criteris i bases per a la concessió.
  
Conforme al que disposa la base sexta de l'annex I de la referida orde, la concessió o denegació de les ajudes es realitzarà per delegació del conseller o consellera de Cultura i Educació, per mitjà de resolució de la Subsecretaria de Cultura i Educació, prèvia proposta de la Comissió Avaluadora.
  
No obstant això, tenint en compte que per Decret 34/2003, de 15 d'abril, del Consell de la Generalitat, s'acorda el cessament a petició pròpia de Carmen Nácher Pérez com a subsecretària de la conselleria de Cultura i Educació, correspon al conseller de Cultura i Educació la competència per a resoldre la concessió o denegació de les ajudes
  
La Comissió Avaluadora elevà proposta de resolució, a fi que es dictara per l'òrgan competent la resolució corresponent.
  
Vista la proposta formulada per la Comissió Avaluadora constituïda el dia 23 de maig del 2003, de conformitat amb el que preveu la base sexta del citat annex, i fent ús de les facultats que m'assigna l'article 35 de la Llei 5/1983, de 30 de desembre, de Govern Valencià, resolc:
  
Primer
  
Estimar les sol·licituds presentades per les entitats següents i atorgar-los una ajuda de la quantia que s'especifica.
  
- Federació Valenciana d'Associacions d'Alumnes d'Ensenyament Mitjà (FAAVEM), ajuda de 51.085 euros.
  
- Associació d'Alumnes del Col·legi Santa Teresa de Jesús de Torrent-El Vedat, ajuda de 180,30 euros.
  
- Associació d'Alumnes de ?Quatre- de Benidorm, ajuda de 180,30 euros.
  
Segon
  
Desestimar la sol·licitud de l'Associació d'Alumnes ?Los Descaminaos- de Castelló per presentar la sol·licitud fora de termini.
  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució que posa fi a la via administrativa es podrà interposar potestativament recurs de reposició o plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant la Conselleria de Cultura i Educació en el termini d'un mes des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Generalitat Valenciana.
  
València, 26 de maig de 2003.- El conseller de Cultura i Educació: Manuel Tarancón Fandos.